ZAPISNIK

s 6. redovne sjednice

Općinskog vijeća Općine Ribnik

održane dana 25. ožujka 2026. godine
Početak sjednice u 19:00 sati.
NAZOČNI VIJEĆNICI:      Jelena Dolinar, Jasmina Ropar, Davor Srakovčić, Dražen Jarnević
ODSUTNI VIJEĆNICI:        Mus Janko,  Dolinar Nikola, Hadušek Damir
OSTALI NAZOČNI: 
Snježana Zvonarić Hribljan, pročelnica 
Predsjednica Općinskog vijeća, gđa. Jelana Dolinar, utvrdila je da je sjednici prisutno 4 ( četiri ) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 06. sjednicu općinskog vijeća, dostavljeni su  sljedeći  materijali i sljedeći 

DNEVNI RED:

1. Usvajanje zapisnika sa prethodne sjednice

2. Prijedlog Odluke o načinu pružanja javne usluge sakupljanja komunalnog otpada na području Općine Ribnik 
Ad.1.) Usvajanje zapisnika sa prethodne sjednice.

Predsjednica Općinskog vijeća Jelena Dolinar dala je na usvajanje Zapisnik s 5. Sjednice Općinskog vijeća Općine Ribnik. Primjedbi na Zapisnik nije bilo,  pristupilo se glasanju i Zapisnik s 5. Sjednice Općinskog vijeća Općine Ribnik usvojen jednoglasno s 4 ( četiri ) glasa  ZA.

Ad.2.) Usvajanje Odluke o načinu pružanja javne usluge sakupljanja komunalnog otpada na području Općine Ribnik
Pročelnica Snježana Zvonarić Hribljan objasnila  je da je Odlukom o načinu pružanja javne usluge sakupljanja komunalnog otpada na području Općine Ribnik definiran kriterij obračuna količine miješanog komunalnog otpada, kategorije korisnika javne usluge, standardne veličine i druga bitna svojstva spremnika za sakupljanje otpada, najmanja učestalost odvoza otpada prema područjima, obračunska razdoblja kroz kalendarsku godinu, područje pružanja javne usluge, odredbe o načinu pružanja i korištenja javne usluge, obveze davatelja javne usluge, obveze korisnika javne usluge, odredbe o korištenju javnih površina za prikupljanje otpada, iznos cijene obvezne minimalne javne usluge s obrazloženjem načina na koji je određen, odredbe o načinu podnošenja prigovora i postupanja po prigovoru građana na neugodu uzrokovanu sustavom sakupljanja komunalnog otpada i prigovora na račun za javnu uslugu, odredbe o informiranju korisnika javne usluge o načinu djelovanja sustava gospodarenja otpadom, odredbe o načinu pojedinačnog korištenja javne usluge, odredbe o načinu korištenja zajedničkog spremnika, odredbe o prihvatljivom dokazu izvršenja javne usluge za pojedinog korisnika usluge, način određivanja udjela korisnika usluge u slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima, odredbe o ugovornoj kazni te opći uvjete ugovora s korisnicima. 
Nakon kraće rasprave  pristupilo se glasanju i  Odluka o načinu pružanja javne usluge sakupljanja komunalnog otpada na području Općine Ribnik usvojena je  jednoglasno s 4 (četiri ) glasa ZA.
Budući da drugih točaka dnevnog reda nije bilo, predsjednica  Općinskog vijeća Jelena Dolinar,  zahvalila se vijećnicima na  sudjelovanju u radu sjednice, te je rad sjednice završen u  19.35  sati. 
Da je zapisnik s 06. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


             PREDSJEDNICA OPĆINSKOG VIJEĆA: 
Snježana Zvonarić Hribljan



 
          Jelena Dolinar 

